Sa huling season ng Bosch...
Sa mesa ko sa trabaho,
may litrato ng tatlong batang babae.
Hindi pa sila nakikilala.
Hindi nalutas ang pagpatay sa kanila.
Bakit itinago mo pa?
- Ang litrato? - Paalala sa akin.
Mahalaga ang lahat o balewala ang lahat.
Nang barilin at patayin mo si Mr. Flores, ipinaghihiganti mo ba ang iyong ina?
- Tumututol. - Ang lakas ng loob mo.
Hanggang sa muli, Detective.
Malamang, sa korte naman.
Ang mga taong gaya mo, hindi kakayaning umiwas sa gulo.
Alam nilang sa simula pa lang minanipula na ng mga pulis ang ebidensiya.
Wala silang katibayan.
- Walang nagtanim ng ebidensiya. - Naniniwala ako.
- Pumapayag ka na? - Tatanggihan ko ba ang kliyenteng gaya mo?
Masyado itong masarap.
Parang ligaw na pusa. Walang pinagkakatiwalaan.
Mahilig ka sa panganib.
Pareho lang tayong dalawa. Gagawin natin ang kinakailangang gawin.
Pinahihirapan ka ni Chandler.
- Isang mabagsik na huwaran. - Huwag mo siyang masyadong idolohin.
Huwag kong hangaan ang malakas na babaeng magaling?
- Puro salarin ang mga tinutulungan niya. - Okey, kuha ko na.
Noong tinulungan ka niya, magaling siya.
Pero kapag ibang tao na, masama na siya.
Sa lobby na lang.
Huwag kang mahuhuli. Sana handa ka na.
Kumusta na siya?
Ligtas na. Kritikal pa rin. Nasa medically-induced coma.
Lumalaban siya.
- Matatag siya. - Totoo 'yan.
Hindi ito madaling sabihin sa iyo. Nasa panganib ka.
Bumalik ka sa kotse. Bumalik ka.
Dali, bilisan mo.
Sinong nagbayad sa kanya?
Tingnan mo ang target.
Si Franzen, si Chandler, ang anak ko.
Sinong makikinabang kapag nawala sila?
Si Carl Rogers.
Hindi nagpapatumba ng mga testigo ang mga nasa hedge fund.
Ang kapitalistang si Carl Rogers,
gusto niya akong ipapatay.
Alam ko.
Carl Rogers. Arestado ka sa kasong pagpatay.
Anong tinitingnan mo?
Application portal ng LAPD.
Lahat kayo, may ginagawang mahalaga.
Ano bang ginagawa ko sa buhay ko?
May tatawag sa iyo
para garantiyahan ang isang aplikante sa departmento ng pulisya.
O sige. Sino?
Ako.
Maddie.
Salamat, nabuhay ka.
Limang inosenteng biktima ang gusto mong talikuran ko?
Kailangang magsakripisyo para sa ikabubuti ng lahat.
Kalokohan 'yan.
Kunin mo.
Itago mo.
Bosch, sino ka kapag wala ka nang tsapa?
'Yan ang aalamin ko.
Para maging licensed private detective,
dapat may 6,000 na oras kang bayad na karanasan
- sa pag-iimbestiga. Meron ka ba niyon? - Oo.
Sigurado ka?
Kasama ba ang mahigit sa 26 na taon sa LAPD?
Adam-77, dumiretso sa kanluran ng First.
Adam-77, kanluran ng First, papasok ng Vignes.
Papuntang hilaga ng Vignes.
Westbound Temple mula sa Vignes.
Air-12, abisuhan ang ground units, harangin ito sa Temple.
- Ulit, harangin sa may Temple. - Malinaw!
Adam-77, code 6 sa Temple.
TC ang mga suspek. Hahabulin namin! Dalawang puting lalaki, nakasuot ng itim!
Air-12, hinahabol ng officers! Sa kanluran. Sa Alameda at Temple.
Naku.
Huwag kang kikilos.
Adam-77, nahuli na ang suspek.
Nagkahiwalay kami ng partner ko.
Air-12, nakikita mo ba siya?
Hollenbac at Central units, nakaantabay.
- Air-12? - Air-12, nakikita mo siya?
Adam-77...
Code 6 para sa partner ko.
Temple, hilaga ng Alameda, nahuli na ang isang suspek.
- Salamat... - Anong pumasok sa isip mo?
- Akala ko... - HIndi ka dapat nag-iisip.
Hindi ka dapat humiwalay sa partner mo.
- Dalawa sila. - Tatawag ka ng backup.
Hindi mo iiwan ang partner mo, susundan mo siya.
- Irereport ko ito, rookie. - Pero bakit?
Galit ka lang dahil nakahuli ako.
Irereport ko rin na sinasagot mo ako.
Ang suspek na ito? Akin siya.
Nakatakas ang sa iyo. Kunin mo ang kotse.
Tara na!
Coltrane. Halika rito, boy.
- Ayaw. - Baligtarin mo.
- Ayaw pa rin. - Pabalik at pabaligtad.
- Pabaligtad? - Gawin mong 6 ang 9 at 9 ang 6.
Bukas na.
May paparating.
- Hindi mo dapat binuksan ang music box. - Pucha.
Ano 'yon?
Anong nangyari? Wala kang dalang baril?
Iniiwasan ko ang tatlong taong pagkakakulong kapag
nahuli ka sa pagnanakaw.
Paano ka nakapagpatugtog?
Napasok ko ang Wi-Fi, nakita kong kunektado ang speaker sa network.
Mautak ka.
Simple lang.
- Bebop? - "Salt Peanuts," ang paborito ko. Ikaw?
- "A Night in Tunisia." - Talaga? Maganda rin 'yon.
Dizzy and Bird, baby. Dizzy and Bird.
- May trabaho ba sa linggong ito? - Tatawagan kita.
Pera? Ano ba, Bosch? Kailan mo matututunan ang Venmo?
Makaluma na ang ganyang bayaran.
Kagaya ko, pare.
Makaluma.
- Kumusta ka na? - Mabuti naman.
- Maayos ba ang kalagayan mo rito? - Oo, Doc.
Sige. Magkita tayo bukas.
Oh, nagbabago na ang panahon
May nag-aapoy Paparating na ang bagong araw
Parang malamig na ulan ang pakiramdam nito
Ang ritmo ng bagong awit na kinakanta
Ang ritmo ng bagong awit na kinakanta.
Oh, oh, oh, Nagbabago na ang panahon
Oh, nagbabago na ang panahon
Buong buhay kong hinintay ang pagkakataong ito.
Oh, nagbabago na,
Nagbabago na ang panahon
Oh, oh, oh Nagbabago na ng panahon
Huling gabi na ng training ko, inireport pa ako.
- Biruin mo 'yon. - 'Yan lang ba ang reklamo sa iyo?
Oo. Sa ngayon.
Huwag kang mag-alala. Lahat naman, nagkakamali.
Siguro.
Kung may perpektong rekord ka, mag-aalala ako.
Matututo ka sa pagkakamali.
Base sa teorya.
Okey, hindi lahat. Pero kung ikaw, matututo ka.
Naireklamo ka ba noong bago ka?
Pucha, Mads, muntik akong hindi pumasa sa academy.
Sabi nila, "minamata ko ang awtoridad, at medyo sinusuway ko ang batas."
- Mali sila ng pagkakakilala sa iyo. - Hindi ba?
Mabuti, hindi ko na siya makakasama pa sa trabaho.
- Sinong bagong TO mo? - Hindi ko alam. Heto na sila.
- Magandang umaga. - Sa iyo rin.
- Maddie. - Hi, Michelle. Kumusta ka?
- Medyo kabado. - Ano ang palagay mo?
Hindi ko alam. Basta pinapunta ako rito.
Sa kasong BA926534, Mamamayan laban kay Rogers,
nakatanggap ng sulat ang korte mula sa tagapagsalita ng lupong-tagahatol na,
matapos ang apat na araw ng deliberasyon,
pantay pa rin ang boto, anim sa anim.
Mapipilitan akong ideklara itong mistrial.
Pucha.
Counsel, bibigyan ko kayo ng 60 araw para mag-isip.
Gusto kong magtakda na ng petsa ng pre-trial sa loob 30 araw.
Sa lupong-tagahatol, salamat sa serbisyo ninyo.
Makakaalis na kayo.
Magta-trial ulit?
Posibleng makalaya o makakuha ng magandang deal.
- Miss Chandler. - May retrial ulit siya, 'di ba?
- Pag-iisipan muna namin. - Ano pa ang pag-iisipan niyo?
Pumatay ng apat na tao, kasama ang isang Judge ang hitman ni Rogers.
Binaril ako at iniwan para mamatay.
At pinagtangkaang patayin ang babaeng 'yon
na Los Angeles police officer na ngayon.
Humina ang kaso natin nang bawiin ng testigo ang testimonya niya.
- Alex... - Kung wala si Datz,
hindi natin mapapatunayan na nagkaroon ng ugnayan sa pagitan ni Rogers at ng hitman.
- Baka may tumakot kay Dats. - Posible.
At wala ring bagong ebidensiya, iyon ang isa pang problema.
- Alam ko ang pakiramdam mo. - Hindi mo alam ang nararamdaman ko.
Okey? Hindi mo ako naiintindihan.
Tatawagan ka ng opisina ko.
Halika na, Mama. Ihahatid na kita.
Nabalitaan niyo na siguro,
nagkaroon tayo ng 187 noong isang gabi sa labas ng Hollywood Charity.
Ito ang tinututukang kaso ngayon. RHD ang hahawak nito.
Si Dr. Basu ay parang bayani sa komunidad ng mga homeless.
Ang hindi masyadong importante,
gumagala na naman ang mamboboso sa Thai Town.
May mga nakakita kaya maging alerto kayo.
At ang panghuli, may dalawang Phase 2 rookie na dapat bantayan.
Umaasa ako na ibabahagi nyo sa kanila ang inyong karanasan at kasanayan.
Magtaas ng kamay kapag tinawag ko ang pangalan niyo.
- Madeline Bosch. - Dito.
Adam-79, Vasquez at Bosch, sa silangan ng Hollywood kayo.
Opo, sir.
At paalala lang, Bosch,
at sa iba pang mga rookie.
Hindi pa kayo mga pulis.
Pwede kayong mapatalsik kung hindi kayo susunod sa simpleng kautusan.
Gaya ng huwag hihiwalay sa partner mo.
- Paulina Calderon? - Dito.
Hi, ako si Bosch.
Kunin mo ang gamit natin sa kit room. Mauna na ako.
Okey.
Tuloy ka.
Anong nangyari?
Pinalitan ng ex mo ang kumbinasyon pero nakuha pa rin namin. Maupo ka.
- Ano 'yan? - Mga cold case.
Pinapadala ko ang mga files nila sa ibang bansa,
baka sakaling may makakilala sa kanila.
Nawawala ba sila?
Patay na. Pinatay.
Ayokong sumuko.
Kailangang may gumawa no'n, 'di ba?
Heto na ang mga gamit mo.
Maraming salamat.
Ang wedding ring ng lola ko.
Ang singsing niya at recipes.
Tatanawin kong utang na loob ito.
- Magkano'ng atraso ko? - Libre na 'yan.
Pakisabi sa tatay mo na magpainom na lang siya.
Makakarating.
- Mag-iingat ka. - Salamat.
H. BOSCH PRIBADONG IMBESTIGADOR
TAWAGAN MO AKO AGAD J.C.
- Bakit ang tagal mo? - Mahaba ang pila.
Inspeksiyunin mo, dapat patrol-ready.
Bilisan mo. Huli na tayo.
Pwede na. Sa susunod, huwag kang nakasimangot.
- Nabalitaan ko ang ginawa mo. - Alam na ng lahat 'yan.
Huwag kang sasabat.
Wala akong pakialam kung legacy ka o ilang libo ang nalutas ng tatay mo.
Kapag nanghabol ka ng hindi ako kasama,
'yon na ang huling araw na magsusuot ka ng uniporme.
Isa kang rookie. Hindi mo pa alam ang hindi mo alam.
Ito ay buhay at kamatayan.
Magtrabaho ka nang maayos o bumaba ka na.
May kausap ako sa office ng DA.
- Babalik ako. - Sandali.
Pasensiya na. May ginagawa siya.
Pakisabi na hindi ako titigil hanggang sa makausap ko siya.
Sasabihin ko sa kanya.
Ibabasura na niya ang kaso ni Rogers.
- Kakausapin ko rin siya. - Hihikayatin mo siya.
Magtiwala ka lang, baby.
Madalas mong sabihin sa klase 'yan noon.
Alam mo ang nangyari kay Dr. Basu?
- Nakakakilabot. - Isa siyang bayani.
Noong pandemya, inalaan niya ang sarili niya sa mga taong walang tahanan.
- Ang balita ko, may inaresto na. - Homeless na lalaki.
- Balintuna. - Hindi, trahedya ang nangyari.
At ito ang perpektong kaso para sa iyo.
Marty, ako...
Hindi pa ako handang tumalon ulit sa balon.
Ito mismo ang kailangan mo.
Sasabihin ko sa public defender na kukunin natin ito.
At ang pinakamahusay kong abogado ang hahawak.
Anong pangalan niya?
Herstadt. Jeffrey Herstadt.
May dapat ba akong malaman sa kanya?
May problema sa pag-iisip.
Lulong sa droga?
Posible 'yan.
Ano ang hindi mo sinasabi sa akin?
Umamin siya.
Okey.
Jeffrey, ginamot ka ba noon dahil sa sakit sa pag-iisip?
Hindi ba ang sagot mo?
Hindi.
Okey.
At Jeffrey... Jeffrey?
Sinabi mo ba sa detective na inatake mo ang doktor?
Gusto ko nang umuwi.
Saan ka uuwi?
Alam mo na.
Mamamayan v. Jeffrey Herstadt,
sinampahan ng kasong paglabag sa penal code sec 187, pagpatay.
Deputy District Attorney Susan Saldana para sa Mamamayan.
Honey Chandler, kumakatawan kay Mr. Herstadt.
Inuurong ba ang pagdinig sa kaso
at sasagot ng walang sala?
Hindi, Your Honor. Hiling na ipagpaliban ang pagsakdal,
para makapagtakda ang depensa ng psych evaluation.
Pwede bang itakda ang pagsasakdal matapos ang 30 araw?
Ipinag-uutos ko. Piyansa?
Hinihiling ng Mamamayan ang bail deviation.
Hangad naming tanggalin ang piyansa.
Ipinakita ng napakasamang krimen na ito na malaking banta ang nasasakdal.
Wala siyang tirahan at maaaring tumakas.
Wala akong pagtutol sa oras na ito.
- Meron pa ba? - Wala na, Your Honor.
Salamat, Your Honor.
- Ano ito? - Discovery.
Ang interogasyon. Ang pag-amin ng kliyente mo.
- Tatawagan kita kapag napanood ko na. - Huwag na.
- Bakit? - Walang plea deal sa kasong ito.
Magkakaroon ng paglilitis.
Binabati kita. Kinamumuhian ng buong tao ng siyudad ang kliyente mo.
Bill, bakit bigla kang napadalaw?
Regalo para sa iyo.
Sobrang saya ni Danielle.
Hindi na kailangan. Madali lang naman.
- Marami ka na bang nabawing recipes? - Hindi. Ito ang una ko.
May gusto akong itanong. Ano na ba ang buhay mo ngayon?
Nami-miss mo ba?
Ang panghuhuli ng mga kriminal.
Pero hindi ang kalokohan sa departamento.
'Yong mga cold cases ko, tinatrabaho ko.
'Yong mga tipikal na trabaho ng P. I. Alam mo?
Background checks, surveillance, naghahanap ng mga naglalayas na kabataan.
Pantanggal-inip ng pagreretiro.
Sa tingin ko, mas higit pa diyan.
Bakit mo nasabi 'yan?
Misyon pa rin ito para sa iyo.
Mahalaga ang lahat o balewala ang lahat.
Tama ka.
Hindi na magbabago 'yon.
Tagay tayo?
Sa susunod. Magluluto ng Irish stew ng nanay ko si Danielle. Salamat sa iyo.
Kailangan pa ng recipe ang nilaga?
May sikretong sangkap.
Si Jameson.
Mahusay ka pa ring detective.
- Tirhan mo ako. - Oo naman.
Pwede nang makausap si Mr. Creighton.
- Detective Bosch. - Mr. Creighton.
Ngayon pa lang tayo nagkaharap, 'di ba?
Nasa ulap ka, nagmamando ng mga tauhan mo.
Nanghuhuli naman ako ng kriminal sa kalye, lumulutas ng mga kaso.
At kilala kang bihasa sa linyang 'yan.
Natutuwa akong makilala ka.
May naglagay nito sa pintuan ko.
Kailangan kitang makausap.
Walang rekord ng numero mo. Kakaiba para sa private investigator.
Nakadepende ako sa rekomendasyon.
- Salamat, pinagbigyan mo ako. - Gusto kong makita ang buhay ng iba.
Tatapatin na kita,
Hindi ako interesado sa corporate security.
Wala akong iaalok sa iyo.
- Maupo ka. - Hindi ako magtatagal.
Nakita ko na ang view. Marami pa akong gagawin.
May kliyente kami na gusto kang makausap.
- Tungkol saan? - Ayaw niyang sabihin.
- Ibigay mo ang numero ko. - Hindi ko alam.
Ibigay mo ang numero niya.
Gusto ka niyang makausap nang personal.
- Bakit ako? - Nabasa ka niya sa diyaryo.
Anong pangalan niya?
Whitney Vance.
Ang bilyonaryo. Advance Engineering.
Magbabayad siya ng $10,000 para lang makausap ka.
Ilang oras lang ng araw mo. 10K. Libre at malinaw. Walang obligasyon.
Pakinggan mo lang.
Sumunod ka sa akin.
Makukuha mo 'yan pag-alis mo.
Mr. Vance, nandito si Mr. Bosch.
Tatayo sana ako para makipagkamay,
pero hindi ko na kaya at nanginginig na ang kamay ko.
Hindi naman kailangan.
Salamat, Sloan. Makakaalis ka na.
Bago tayo magsimula, Mr. Bosch,
kailangang pumirma ka ng confidentiality agreement.
Walang dapat makaalam ng mga sasabihin ko.
Ibinigay sa akin 'yan ng ama ko.
Gintong mula sa minahan ng kalolololohan ko.
Mula sa ginto, tapos sa bakal at sa abyasyon.
'Yan ang mga nagpayaman sa pamilya namin.
Maupo ka dahil mahina na ang pandinig ko.
Kapag maigsi na lang ang buhay mo,
maiisip mo ang nakaraan mo.
Ano'ng maitutulong ko, Mr. Vance?
Umaasa akong mabibigyan mo ang matandang ito ng kapanatagan at kaligtasan.
Paano ko magagawa 'yan?
Noong nag-aaral pa lang ako sa engineering school sa USC,
may nakilala akong babae na nagtratrabaho sa dining hall.
Nagmahalan kami.
1952 'yon.
Pinlano namin ang buhay namin na magkasama.
- Ano'ng nangyari? - Nabuntis siya.
Nang malaman ng ama ko, hindi ko siya ipinaglaban.
Hindi ko inilaban ang gusto ko.
Buong buhay kong pinagsisisihan ang pagkakamaling iyon.
Mexicana siya.
Mula sa hampas-lupang pamilya.
Ayaw sa kanya ng pamilya ko.
Kayamanan ko lang daw ang habol niya.
Nagbanta ang pamilya ko na itatakwil ako.
Kaya hiniwalayan ko siya.
Lumipat ako sa ibang kolehiyo,
at hindi ko na siya nakita pa kailanman.
Ipahahanap mo siya.
Alamin mo kung ano na ang nangyari sa kanya. Buhay pa ba siya?
Naisilang ba niya ang anak ko?
Wala akong asawa. Wala rin akong alam na anak.
Wala akong pamamanahan nito.
Wala akong maipapangako, Mr. Vance. Mahigit 70 taon na ang nakaraan.
Vibiana Duarte.
Tumira siya sa Orchard Avenue, malapit sa USC.
Ang ibang natatandaan ko, inilagay ko sa sobre kasama ang pera.
Titingnan ko ang magagawa ko.
Babalikan kita.
Sa akin lang. Wala nang iba pa.
Bilyun-bilyong dolyares ang nakasalalay dito at marami ang susubukang pigilan ka.
Naiintindihan ko.
Ida, ito si Mr. Bosch.
- Si Ida, personal secretary ni Mr. Vance. - Nang halos 40 taon.
Wow, 40 taon. Siguradong alam mo kung saan nakabaon ang mga katawan dito.
May karamdaman na si Mr. Vance.
Mas mahina na siya kesa sa hitsura niya. Ang puso niya.
Ayaw naming pagsamantalahan siya ng iba sa mga huling araw niya.
Si Mr. Vance lang ang kausap ko. Kukunin ko lang ang mga gamit ko.
Kailangan mong dumaan sa metal detector.
Baka kinupit ko ang gintong pen ng lolo?
- May mga bisitang nagdadala ng souvenir. - Sila 'yon.
Ayokong ginagamit ito. Ang bigat na pagdating sa gabi.
Napakahirap tanggalin lalo na kung naiihi ka na.
Kung inireklamo na nila ito noon,
wala na sana tayong problema ngayon.
- Kumusta naman ang bagong TO mo? - Ayos lang.
Nagpaparamdam sa akin.
Gusto ko nang umamin na lalaki rin ang gusto ko.
- Matatanggap kaya niya 'yon? - Dapat lang.
Kapag tsinansingan niya ako, magsisisi siya.
- Paulina. - Maddie.
Nakikita na kita noon sa academy pero hindi tayo nakapag-usap.
Kaya pala pamilyar ang mukha mo.
Kumusta naman ang TO mo?
Si Vasques? Sobrang tapang.
Tiisin mo lang. Matapang nga daw siya pero patas.
At kapag tiwala na siya sa iyo, hahayaan kang magmaneho.
Gaano katagal ka nang nakatira doon?
Hindi ko alam.
Nasaan ka noong isang gabi?
Hindi ko talaga matandaan.
- Nakita mo bang lumabas si Dr. Basu? - Hindi.
Ang sabi mo, nakita mong huminto si Dr. Basu at kinausap ang kapitbahay mo.
- Hindi totoo iyan. - Sinundan mo ang doktor!
Bwisit.
- Hello? - Dad, naramdaman mo 'yon?
Konti. Ikaw?
Oo. Sanay na ako.
May nasira ba?
'Yong takbo lang ng pag-iisip ko. Kumusta ang araw mo?
Ayos naman.
'Yung bagong TO?
Magkasundo kami, parang chicken at waffles.
Sigurado ka bang okey ka lang? Mukhang wala ka sa sarili.
Ayos lang ako. Ayos lang.
Walang problema.
ANG ADDRESS NI VIBIANA NOONG 1952: 667 ORCHARD AVE, LOS ANGELES, CA
O sige. Salamat, Detective.
DETECTIVE - LOS ANGELES POLICE 2997 - RETIRADO
May kailangan ka ba?
Oo, meron.
Kopya ng death certificate.
- Pangalan? - Vibiana Duarte.
- Kailan siya namatay? - Hindi ko alam.
Hindi ako sigurado kung patay na siya.
Kapanganakan?
Kung huhulaan ko, malamang
nasa taong 1936, 1937.
Sa California?
Malamang sa Mexico.
May iba ka pa bang impormasyon tungkol sa kanya? Magtulungan tayo, Detective.
Nabuhay at tumira siya sa Los Angeles noong 1952.
Baka pwedeng doon muna tayo magsimula, saka na yung iba, okey?
Pwede naman. Babalik ako.
Salamat.
MATAAS NA HUKUMAN NG LOS ANGELES CLARA SHORTRIDGE FOLTZ COURTHOUSE
Catatonic schizophrenia.
Ano ang magiging epekto ng kundisyong ito
sa buhay ni Jeffrey Herstadt kung hindi ito nagamot?
Mailap sa mga tao, matatakutin, ang pakiramdam na laging nasa panganib.
Matinding kagustuhan na takasan ang gipit na sitwasyon.
- Karahasan? - Kadalasan, hindi.
KInatatakutan niya ang mundo at hindi kakayanin ang matinding tensiyon.
Posible bang aminin niya ang pagpatay na hindi niya ginawa?
Kung 'yon ang tatapos sa interogasyon at makakaalis siya sa kuwartong yon,
sa opinyon ko, kahit ang pagpatay kay JFK, aakuin niya.
Wala nang katanungan, Your Honor.
Miss Saldano?
Dr. Stein, syndrome ng pagtakas o paglaban ang binanggit mo.
Posible bang ang pinili ni Mr. Herstadt ay ang lumaban?
HINDI LIGTAS BAWAL PUMASOK SA LOOB
Lintik, problema ito. Binigyan mo ako ng red tag?
Kailangan kong gawin ito.
Mahina lang naman 'yon. Ilang libong lindol na ang naranasan ko dito.
Nag-aalala ang kapitbahay mo sa ibaba.
- Tinawagan ka? - Masisisi mo ba siya?
Mahina na ang pundasyon. Delikado na ang lugar.
Hindi ka pwedeng tumira dito kung hindi mo ipapaayos.
O sige. Pwede ko bang kunin ang ilang gamit ko?
Oo. Pero maghanap ka ng lugar na matutulugan ngayon.
Huwag mong tatanggalin ang tag.
6 Adam-79. Away mag-asawa, nasa loob ang suspek.
873, North Harvard Boulevard, room 3, sa may Harvard House Motel.
Alam ko kung saan 'yon.
Magulo talaga doon. Sabihin mo'ng reresponde tayo.
Adam-79, roger. Reresponde kami.
Napaaway ka na ba?
'Yong totoong nagkasakitan. 'Yong duguan at matinding bugbugan?
Noong grade 8 ako, may sinabi 'yong isang babae tungkol sa stepdad ko
kaya sinugod ko at itinulak.
Pero hanggang doon lang.
- Tumawag ka ng backup. - Kailangan ba?
Hindi, hindi na sila aabot.
Para lang sa imbestigasyon kung magkakasakitan.
6 Adam-70. Kailangan ng backup sa lokasyon.
Tingnan natin kung sinong nasa zoo.
- Magpakilala at tapos, tulak. - Okey.
LAPD!
Huwag kang manlaban, dapa!
Bantayan mo ang likuran mo!
Dumapa ka!
Kamay sa likuran!
- Hindi na masama, rookie. - Baliw ito, ah.
Binalaan kita, dapat alerto ka.
Tara na.
'Yan ang problema ko.
- Burukrasya ng LA. - Ano'ng gagawin mo?
Lilipat ako sa opisina. Sa katabing gym ako maliligo.
Maaayos pa ba?
Kung hindi ipagbabawal ng siyudad.
May earthquake insurance ka ba?
Magandang tanong.
Hindi ko na nabayaran.
Anong balita sa retrial ni Rogers?
Hindi ako nawawalan ng pag-asa. Iba ang pakay ko ngayon.
Anong kailangan mo?
Hawak namin ang kaso ni Jeffrey Herstadt.
- 'Yong pumatay sa doktor? - Hinihinala.
Akala ko, umamin na?
Sa tingin ko, pinilit siyang umamin.
Nag-apila ako na huwag itong ilabas.
- Good luck. - Sa tingin mo, hindi posible 'yon?
Noon pa nangyayari 'yan.
Hindi lang inaamin ng mga defense lawyers.
Anong kinalaman niyan sa akin?
Gusto kong tumestigo ka bilang bihasa
sa paraan ng interogasyon ng mga pulis.
- Hindi ako tumutulong sa kriminal. - Kahit sa ngalan ng katotohanan?
Nabasa mo na ba ang Konstitusyon?
Mahalaga tayo sa sistema ng hustisya.
Kayo ang problema sa sistema ng hustisya.
Pasensiya na. Hindi ikaw mismo.
Minsan, oo.
- Kung magbabago ang... - Hindi.
Nasa disc na 'yan ang interogasyon.
Anong natuklasan mo, Mr. Bosch?
Gaya ng suspetsa mo.
Patay na si Vibiana Duarte.
Alam ko.
Noon ko pa naiisip 'yan.
- Kailan? - 1953.
May kopya ako ng death certificate niya kung gusto mong makita.
Matagal na panahon na 'yon.
Paano siya namatay?
Suicide.
Diyos ko.
Paano?
Hindi inilagay.
Tapos na ang trabaho mo sa akin, Mr. Bosch.
Ipadala mo ang listahan ng serbisyong ginawa mo.
Namatay si Vibiana walong buwan mula noong huli kayong magkita.
- Baka naisilang niya ang bata. - Birth certificate?
Baka inilagay sa ilalim ng ibang pangalan.
Posible ring pinaampon ang bata.
Baka lumaki sa foster care system.
Baka nakunan siya.
Siguro.
Itutuloy ko ang paghahanap.
Bakit?
Baka may tagapagmana ka.
'Yon ang dahilan kaya kinuha mo ako.
Sinusubukan mo ba akong paikutin, Mr. Bosch?
Pinapaasa mo ba ako para kumita ka?
Hindi, sir.
Sapat na ang perang naibayad mo sa akin.
Kung gano'n, bakit?
Alam ko ang pakiramdam.
Pakiramdam ng ano?
Mr. Vance, gusto kong subukang hanapin ang anak niya,
ang anak mo, kung papayag ka.
Bilisan mo, Mr. Bosch. Maigsi na lang ang buhay ko.
Ang sabi mo, walang nasira rito.
Walang importante.
- Anong nangyari sa iyo? - Diyos ko!
Kailangang umalis ka na dito bago dumulas ang bahay diyan sa bangin.
- Napanood mo na ba? - Ayokong tumulong sa DAs.
'Yang blackeye? Mamamaga pa 'yan.
May pumasok na DV. Bigla akong sinuntok nung babae.
Kasalanan ko naman. Tumalikod ako.
- Nasaktan ka? - Ang totoo, nakakatuwa ang nangyari.
Pwede mo ba siyang pagbigyan?
Para sa akin?
Dinepensahan ka ni Honey sa korte.
At nang mamatay si Mom, nandoon siya para sa akin.
Malaking bagay ito... para sa kanya.
Ito ang unang balik niya sa korte.
Sige na, panoorin mo na ang disc, Dad.
Ito na ang huli na hihiling ka ng pabor bilang anak ko.
- Alam nating hindi totoo 'yan. - Lagyan mo ng yelo 'yan.
- Harry. - Hi, Michelle.
- Nandito ka? - Mga ilang araw pa?
Dapat suportahan ko siya sa pagbalik niya sa korte.
Nandiyan ba siya?
Mama, si Harry.
- Good night, Harry. - Good night.
- Hi. - Hi.
Huwag mo nang gagamitin ulit ang anak ko.
Pasensiya ka na.
Nag-alok siya ng tulong pero hindi ko dapat sinamantala.
Salamat, ibinalik mo ito sa akin.
Luto ang pag-amin.
Ipakikita ko sa iyo.
Hindi ako makapaniwala na nakatira ka pa rin dito. Sinubukan kang patayin dito.
- Sinubukan ka ring patayin sa bahay mo. - Pero hindi ako tinamaaan.
Pamamahay ko ito.
Hindi ako aalis dito dahil lang sa mga hindot na 'yon.
- Manigas sila. - Okey.
Hindi ako natatakot.
Detective, sa puntong ito ng video,
sa palagay mo, bakit ito ang ginamit ni Detective Gustafson?
Pababa ang anggulo niya sa suspek at ipinakita niya ang baril niya.
Ipinararating niya sa suspek na wala siyang laban at wala na siyang pag-asa.
Dalawang dekada kang naging detective, 'yon ba ang nararapat?
Gusto mong kausapin ka ng suspek.
Mag-usap kayo. Pareho kayo na pantay ang lebel.
Hindi ka aaligid sa kanya nang may baril.
Nabanggit mo ang pisikal na pananakot.
Pag-usapan natin ang berbal na pananakot.
Kasasabi mo lang na ginawa mo. Ano ba talaga, Jeffrey?
Nandoon ako.
Nakita ko siya.
Nakita kong...
Nakita mo ang doktor? Siyempre, nakita mo ang doktor.
- Sinaksak mo siya? - Hindi, sir.
- Anong ginawa mo sa kutsilyo? - Kutsilyo?
- Hindi ko alam. Pwede nang umalis? - Hindi.
Aminin mo muna ang totoo. Bakit mo ginawa 'yon?
- Hindi ko sinasadya. - Hindi mo sinasadya ang ano?
Anong hindi mo sinasadya? Umamin ka na, Jeffrey!
- Anong hindi mo sinasadya? - Hindi ko... Hindi ko gusto.
Hindi mo gusto pero ano? Pero ano, Jeffrey?
- Pero kailangan... - Kailangan. Kailangan mo siyang saksakin.
- Pwede na akong umalis? - Hindi.
Kailangang marinig ko na sabihin mo.
Sinaksak ko siya.
Detective Bosch,
umamin ba si Jeffrey Herdstadt na
- sinaksak at pinatay niya si Dr. Basu? - Oo.
Naniniwala ka ba base sa video na ito?
Hindi ako naniniwala sa pag-amin niya.
Umamin siya sa krimen.
Sinabi niya ang kailangang sabihin para makalabas siya.
Base sa pagsasanay at karanasan mo, masasabi mo bang niluto ang interogasyon?
Oo, 100%.
At sa iyong ekspertong opinyon,
ano ba dapat ang tamang pag-iinterogasyon?
Paghahanap ng katotohanan.
Batay sa kabuuan ng mga pangyayari,
kabilang ang taktika ng pamimilit na ginamit ng detective,
napatunayan ng korte na ang pahayag ng nasasakdal ay labag sa kanyang kalooban.
Samakatuwid, ang video ng kanyang pag-amin ay hindi papayagan sa paglilitis.
Ang mungkahi ng depensa na alisin ang pag-amin ng nasasakdal ay pagbibigyan.
Ang korte ay magpapahinga nang 15 minuto.
Magandang balita ito.
Kailan niyo iaatras ang kaso?
Sa kabila ng pasya, itutuloy namin ang paglilitis,
at mahahatulan si Mr. Herstadt sa ginawa niya.
Susan, ano ba? Walang pag-amin, walang kaso.
- Ano ito? - Discovery. Resulta ng laboratoryo.
- Kailan mo nakuha ito? - Ngayon lang.
- Okey. Anong tinitingnan ko? - DNA evidence.
Na mag-uugnay kay Herdstadt sa biktima.
DNA? Magaling.
- Alam mo ba 'yan? - Hindi.
- Kung ginamit mo ako... - Hindi ko alam ang tungkol dito.
Bigla na lang niyang ibinigay sa akin kanina.
Maniwala ka. Nagulat din ako gaya mo.
Pucha!
- Magandang gabi. - Heto na.
Matapos ang matinding diskusyon
at pagsusuri sa mistrial, at kunsiderasyong itama ang pagkakamali,
nagdesisyon ang opisina ng DA na walang
sapat na ebidensiya para patunayang hindi dapat magduda sa kaso
at ang retrial ay magbubunga sa parehong resulta.
Hindi na itutuloy ang kaso ni Carl Rogers.
- Mga walang hiya sila. - Mama, ikinalulungkot ko ang nangyari.
Lumabas na ng kulungan si Carl Rogers kanina.
Nakunan ng camera ang paglabas niya sa publiko sa unang pagkakataon.
-Isa pang komento... - Kuntento ka ba...
-Nagwagi ang sistema ngayon. - Sir!
Kailangang kasuhan siya.
Ipinapapatay ako ng hayop na iyon. Kumukulo ang dugo ko.
Hindi ko nakakalimutan.
Di kapani-paniwala.
Ganoon talaga ang buhay. Wala kang magagawa.
Okey, Dad.
Sa tingin ko, kumpleto na, asukal, mantika at asin.
Tatlong pangunahing pagkain.
- Dadalhin mo ang microwave? - Wala akong balak.
- Posibleng magtagal ka doon. - Hindi magtatagal.
Ikinalulungkot ko.
Hindi pa tapos ang laban.
- Diyos ko, anong nangyari sa iyo? - Sa trabaho.
Kailangang makausap ko ang tatay mo.
Alam mo na ang balita?
Pinagkait ang hustisya.
Nakainom ka ba?
Si Michelle ang nagmaneho. Nasa kotse siya ngayon.
- Kailangan mapigil natin siya, Harry. - Oo, kailangan.
Pero sa paraang gusto ko.
- Paraan mo? - Oo.
Nabigo ang paraan mo.
Oo.
Walang nangyari.
Korte, sistema ng hustisya, tamang proseso...
malayang parang ibon ang hindot.
O sige.
Sa paraan mo.
Mr. Vance? Gabi na.
Dapat nagpapahinga ka na.
Tatawagin ko ang nurse. Mr. Vance?
O, Diyos ko.
SA SEASON NA ITO NG BOSCH: LEGACY...
Iniisip ko kung ipinaglaban ko ang gusto ko noon sa aking ama...
Ang kinatakutan kong landas.
Sabihin mo, malapit ka ba sa iyong ama?
Hindi ko siya nakilala.
Nakakatulog ka ba?
- Hindi masyado. - Ang trabaho?
- Walang ibang naiisip dahil sa trabaho. - Gaya ng ano?
Carl Rogers, subpoena mo.
Maaga akong umalis para sa mga gawain ko. Umuwi ako sa bahay.
Hinihintay na niya ako sa loob ng kuwarto.
Gagawin kaya niya ulit?
Kalimutan mo 'yan. Trabaho ng iba 'yan.
Alam ko, pero...
Trabaho nila 'yon at may trabaho din tayo. Maliwanag?
Nag-aalala ako dahil nasa delikadong kalye ka.
Totoo 'yan.
May mga masasamang tao na kumikilos para kay Rogers.
Ang Bratva royalty. Hindi dapat banggain.
- Makikipagkita ang kaibigan nating Stoli. - Ayaw idaan sa bangko.
Mukhang importante at parang nag-aalala si Rogers.
Makukuha niyo ang pera niyo.
Ang gusto ko,
ang laging laman ng isip ko, ay ang hanapin siya at tapusin siya.
Natatandaan mo 'yong rape na nirespondehan namin?
Oo. Bakit?
Hindi ko kayang balewalain.
Ikaw ang magdedesisyon kung anong uri ng pulis ka.
Ang tagapagmana ang hahawak ng kontrol sa kumpanya.
- Walang tagapagmana. - Paano kung madiskubre?
Pinasubaybayan ko.
May isang hindi kosher sa Denmark.
Simula pa lang ito.
Bilyong dolyares ang nakasalalay dito.
May mga taong gagawin lahat para makuha 'yon.
Itaas ang kamay! Ngayon na!
Ang pagsasalin ng subtitle ay ginawa ni April B. Castro
Mapanlikhang Superbisor Maribeth Pierce